สวัสดีค่ะ หนูอายุ18 ปี เมื่อวันที่14 ตุลาที่ผ่านมา หนูมีประจำเดือนวันแรก มีอาการปวดท้องมากจนต้องทานยาและมีอาการคลื่นไส้อาเจียน ถือว่าเป็นปกติมั้ยคะ? แต่2-3ปีก่อนหน้านี้ ไม่มีอาการถึงขั้นนี้ มีแค่ปวดหลังกับปวดท้องเล็กน้อยไม่ถึงขนาดต้องทานยาค่ะ
สวัสดีค่ะ อาการปวดประจำเดือนนั้นเกิดได้เป็นปกติภายใน 1-2 วันแรกหลังมีประจำเดือน โดยในบางคนอาจปวดมาก และมีคลื่นไส้ อาเจียนร่วมด้วย แต่ถ้าได้รับประทานยาแก้อักเสบที่ไม่ใช่สเตียรอยด์แล้ว ส่วนใหญ่อาการก็จะทุเลาได้ค่ะแต่หากปวดมากขึ้นเรื่อยๆในแต่ละรอบเดือน ร่วมกับกินยาแก้ปวดไม่ดีขึ้น อาจมีโรคที่ซ่อนอยู่เช่น เยื่อบุโพรงมดลูกเจริญผิดที่ ช็อกโกแลตซีสต์ หรือเนื้องอกมดลูก ควรไปพบสูตินรีแพทย์เพื่อตรวจเพิ่มเติมค่ะ